वसुंधरा राजे ने दावा किया कि प्रदेश के साथ-साथ अनूपगढ़ विधानसभा क्षेत्र में भारी संख्या में स्कूलों को क्रमोन्नत करके बालिका शिक्षा को बढ़ाने के लिए स्कूटी और लैपटॉप योजना का लाभ छात्राओं को दिया। मुख्यमंत्री ने कहा कि भाजपा सरकार के शासन में सभी वर्गों को एक समान महत्व देते हुए विकास के कार्य करवाए गए। उन्होंने महिला सुरक्षा पर बोलते हुए कहा कि भाजपा सरकार ने छोटी बालिकाओं के साथ दुष्कर्म करने वालों को फांसी की सजा देने के प्रावधान को लागू कर दिया है। मुख्यमंत्री ने कहा कि भामाशाह स्वास्थ्य योजना में गरीबों को निजी अस्पतालों में भी नि:शुल्क इलाज मिल रहा है। इसके अलावा सरकार ने शिक्षकों के पदों पर भर्ती करने के साथ-साथ लाखों बेरोजगारों को नौकरी दी।